### | | | | --- | --- | | | | | --- | | **Byråd** 28. juni 2016 Sagsnr. 710-2010-49026 Dok.nr. 710-2016-221016 Sagsbehandler DPMJAL | | 111.                Borgerdrevne forslag i Favrskov Byråd - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

Byrådsmedlem Frank Mortensen har sendt følgende forslag til Byrådets
behandling:

**’Borgerdrevne forslag i [adresse]**

[adresse] indfører en ordning, hvorefter borgere kan
få fremsat, behandlet og stemt om borgerdrevne forslag i [adresse]. Ved
borgerdrevne forslag forstås konkrete beslutningsforslag, hvor der er indsamlet
underskifter fra mindst 500 borgere bosat i [adresse], som støtter
forslaget, og som har stemmeret til kommunevalg. For at forslaget kan komme til
behandling, er det en forudsætning, at det ikke er i strid med grundloven, og
at det handler om noget kommuner kan beskæftige sig med.

Baggrunden er, at Folketinget 2. juni i år vedtog at indføre
”en ordning, hvorefter borgere kan få fremsat, behandlet og stemt om
borgerdrevne forslag i Folketinget. Ved borgerdrevne forslag forstås konkrete
beslutningsforslag, hvor der er indsamlet underskifter fra mindst 50.000
borgere, som støtter forslaget, og som har stemmeret til Folketinget.”
Forslaget var stillet af alle partier bortset fra Venstre og Socialdemokraterne.
Ved den endelige vedtagelse var det også kun Venstre og Socialdemokraterne, der
stemte imod. Jeg håber naturligvis, at de to partier her i kommunen vil være
mere åbne for at bringe byrådet og borgerne tættere på hinanden.’

**VURDERING**

Borgmestersekretariatet vurderer, at det fremsatte forslag
ikke umiddelbart har hjemmel i lov om kommunernes styrelse (styrelsesloven).
Efter styrelsesloven er det Byrådet, der selv beslutter, hvad der skal på
Byrådets dagsorden. Herudover er der alene hjemmel til, at *byrådsmedlemmer*
kan indbringe sager for Byrådet (den såkaldte initiativret).

Borgmestersekretariatet har derfor taget kontakt til [adresse]
og Indenrigsministeriet. Ministeriet kan ikke umiddelbart tage stilling til, om
forslaget er i overensstemmelse med reglerne i styrelsesloven. Da ministeriet
ikke tidligere har forholdt sig til spørgsmålet, henviste de til, at der rettes
henvendelse til Statsforvaltningen (Tilsynet).

Tilsynet har oplyst, at de alene vil komme med en vejledende
udtalelse om lovligheden, hvis et flertal i Byrådet agter at arbejde videre med
ordningen.

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**